ประกาศคณะกรรมการกํากับตลาดทุน

ที่ ทลธ. 64/2564

เรื่อง หลักเกณฑ์เกี่ยวกับบุคลากรในธุรกิจตลาดทุน

(ฉบับที่ 16)

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 วรรคสอง (1) และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 100 วรรคสอง มาตรา 103(9) มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง และมาตรา 134 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 มาตรา 23(5) และมาตรา 24 วรรคหนึ่ง แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ให้ยกเลิกประกาศคณะกรรมการกํากับตลาดทุน ที่ ทลธ. 27/2564 เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ 15) ลงวันที่ 12 มีนาคม พ.ศ. 2564

 ข้อ 2 ให้ยกเลิกความในข้อ 13 แห่งประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทลธ. 5/2560 เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ 6) ลงวันที่ 9 กุมภาพันธ์ พ.ศ. 2560 และให้ใช้ความต่อไปนี้แทน  
 “ข้อ 13 บุคลากรในธุรกิจตลาดทุนต้องเป็นบุคคลที่มีคุณสมบัติเกี่ยวกับความสามารถ ประสบการณ์การทํางาน ผ่านการอบรมหรือการทดสอบหลักสูตรของสํานักงานหรือหน่วยงานที่สํานักงานยอมรับ และมีขอบเขตการปฏิบัติหน้าที่ ทั้งนี้ ตามตารางคุณสมบัติของบุคลากรในธุรกิจตลาดทุน ตารางประเภทธุรกรรม และตารางคุณสมบัติของผู้ขอความเห็นชอบในการต่ออายุ ที่แนบท้ายประกาศนี้ เว้นแต่เป็นบุคลากรซึ่งปฏิบัติงานตามข้อ 4(1) (2) หรือ (3) ซึ่งได้รับการผ่อนผันจากสํานักงาน”

 ข้อ 3 ให้ยกเลิกตารางคุณสมบัติของผู้ขอความเห็นชอบในการต่ออายุที่แนบท้ายประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทลธ. 70/2561 เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ 10) ลงวันที่ 24 ตุลาคม พ.ศ. 2561 และให้ใช้ตารางคุณสมบัติของผู้ขอความเห็นชอบในการต่ออายุที่แนบท้ายประกาศนี้ เป็นตารางแนบท้ายประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 แทน

 ข้อ 4 ให้บุคลากรในธุรกิจตลาดทุนซึ่งปฏิบัติงานโดยดํารงตําแหน่งตามข้อ 8(1) และ (4) และข้อ 9 ที่ได้อบรมหลักสูตรทบทวนความรู้ (refresher course) หรือเข้าร่วมกิจกรรม ตามที่กําหนดไว้ในตารางคุณสมบัติของผู้ขอความเห็นชอบในการต่ออายุที่แนบท้ายประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทลธ. 70/2561 เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ 10) ลงวันที่ 24 ตุลาคม พ.ศ. 2561 ก่อนวันที่ประกาศนี้มีผลใช้บังคับ และการอบรมหรือเข้าร่วมกิจกรรมดังกล่าวไม่เกิน 2 ปีปฏิทินล่าสุดก่อนครบอายุการให้ความเห็นชอบ สามารถใช้การอบรมหลักสูตรหรือเข้าร่วมกิจกรรมนั้นในการยื่นคําขอต่ออายการให้ความเห็นชอบเป็นบุคลากรในธุรกิจตลาดทุนได้

 ข้อ 5 ประกาศนี้ให้ใช้บังคับตั้งแต่วันที่ 1 มกราคม พ.ศ. 2565 เป็นต้นไป

 ประกาศ ณ วันที่ 12 พฤศจิกายน พ.ศ. 2564

 (นางสาวรื่นวดี สุวรรณมงคล)  
 เลขาธิการ  
 สํานักงานคณะกรรมการกํากับหลักทรัพย์และตลาดหลักทรัพย์  
 ประธานกรรมการ  
 คณะกรรมการกํากับตลาดทุน